**Vejledende notat til blanket om ansøgning efter bekg. nr. 108 af 28/01/2015**

|  |
| --- |
| **Kontor/afdeling**Vand**Dato**14. februar 2017**J nr.** 2015-6696TODUE-NSTBOJ/MLS-/ENS |

Dette er et vejledende fælles notat, udarbejdet af Styrelsen for Vand- og Naturforvaltning samt Energistyrelsen til ansøgningsblanket SV 900 fra december 2016. Blanketten bruges til at ansøge om adgang til ordningen under bekendtgørelse om afdragsordninger, fristfastsættelse for spildevandshåndtering og tilslutningsbidragets forfaldstidspunkt, nr. 108 af 28. januar 2015.

**A. Ejendommen, der vil få påbud**

Den ejendom, der vil få (eller har fået, i tilfælde under overgangsordningen) påbuddet fra kommunen, udfyldes med fuld adresse.

Alle ejendommens ejere udfyldes med navn. Hvis der er flere ejere med hver deres husstand, udfyldes et skema for hver ejers husstand, og skemaerne afleveres samlet.

Hvis ejendommen udelukkende er ejet af en virksomhed, organisation, institution, kommune eller lignende, kan man ikke søge om adgang til ordningen. Hvis ejendommen både ejes både af en virksomhed (eller lignende) og en eller flere personer, udregnes husstandsindkomsten kun for den eller de personer, der står som medejere af ejendommen (virksomheden indgår ikke).

Hvis ejendommen kun anvendes til erhverv, kan man ikke søge om adgang til ordningen.

**B. Ansøgers husstand**

Adressen udfyldes kun hvis det en anden end ejendommens.

Husstanden omfatter ejendomsejer og alle, der har fast ophold i husstanden uden at være logerende. Dvs. alle, der har adresse på ejendommen og ikke er lejere.

Børn, der har adresse på ejendommen, tæller med.

For hver af husstandens medlemmer skrives navn og cprnr.

**C. Husstandsmedlemmernes aktuelle indkomst før skattetræk**

For hvert af husstandens medlemmer skrives den personlige årsindkomst.

Hjemmeboende børn under 18 år skal trække 22.500 kr. fra den årlige indkomst (2017-tal). Hvis det giver et negativt beløb, sættes det til 0.

For hvert af husstandens medlemmer skrives årligt fradrag i den personlige indkomst.

For hvert af husstandens medlemmer skrives årlig kapitalindkomst, opdelt i indtægter og udgifter.

For hvert af husstandens medlemmer skrives årlig aktieindkomst over 5.000 kr.

Husk at vedlægge seneste endelige årsopgørelse fra SKAT for alle husstandens medlemmer (hvor det er relevant, dvs. hvor der er en indkomst).

**D. Den samlede indkomst pr. år**

For hvert af husstandens medlemmer udregnes den samlede årsindkomst:

* + Den personlige årsindkomst
* + Den årlige kapitalindkomst (kun indtægterne)
* + Den årlige aktieindkomst over 5.000 kr.
* - Det årlige fradrag i den personlige indkomst
* - Den årlige kapitalindkomst (kun renteudgift)
* For børn under 18 år:

 - 22.500 kr. Hvis det giver et negativt beløb i alt, sættes det til 0.

Alle husstandens samlede årsindkomster lægges sammen til hele **husstandens årsindkomst**.

**E. Erklæring om formue**

For hele husstanden udregnes den samlede formue. Formuen er bl.a. indestående i banker, værdien af aktier, biler, ejendomme, kontanter, biler, både osv.

Gæld trækkes fra værdierne for at få husstandens formue.

Ud fra formuen beregnes **formuetillægget** sådan (2017-tal):

* Den del af formuen, der ligger op til og med 842.800 kr. (niveau 1), sættes til 0 kr.
* Den del af formuen, der ligger mellem 842.800 kr. og 1.685.800 kr. (niveau 2), sættes til 10 %. Så hvis formuen er 942.800 kr., er formuetillægget:
Niveau 1: 0 kr.
Niveau 2: 942.800 kr. - 842.800 kr. = 100.000 kr., 10 % af det er 10.000 kr.
* Den del af formuen, der ligger over 1.685.800 kr. (niveau 3), sættes til 20 %. Så hvis formuen er 1.885.800 kr., er formuetillægget:
Niveau 1: 0 kr.
Niveau 2: 1.685.800 kr. – 842.800 kr. = 1.043.000 kr., 10 % af det er 84.300 kr.
Niveau 3: 1.885.800 kr. - 1.685.800 kr. = 200.000 kr., 20 % af det er 40.000 kr. I alt: 84.300 + 40.000 = 124.300 kr.

**F. Den samlede husstandsindkomst pr. år**

Hele **husstandens årsindkomst** fra pkt. D lægges sammen med **formuetillægget** fra pkt. E. Dette tal er den samlede husstandsindkomst.

Bemærk at alle grundejeres husstandsindkomster skal lægges sammen (hvis der er flere husstande involveret se pkt. A).

**G. Beløbsgrænse**

Husstandsindkomsten i pkt. F ses i forhold til den beløbsgrænse, der gælder (og som afhænger af antallet af hjemmeboende børn under 18 år). Hvis husstandsindkomsten er under beløbsgrænsen, har ejendomsejer adgang til ordningen.

Bemærk at alle grundejeres husstande skal lægges sammen før beløbsgrænsen findes (hvis der er flere husstande involveret se pkt. A).